Forslag til Rådets forordning om ændring af rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi /* KOM/2008/0444 endelig udg. - CNS 2008/0138 */





[pic] | KOMMISSIONEN FOR DE EUROPÆISKE FÆLLESSKABER | Bruxelles, den 9.7.2008 KOM(2008) 444 endelig 2008/0138 (CNS) Forslag til RÅDETS FORORDNING om ændring af Rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi (forelagt af Kommissionen) BEGRUNDELSE 1) BAGGRUNDEN FOR FORSLAGET - Begrundelse og formål Ifølge Rådets forordning (EF) nr. 639/2004 af 30. marts 2004 om forvaltning af fiskerflåder, der er registreret i regioner i Fællesskabets yderste periferi, kan der indrømmes undtagelser fra den tilgangs/afgangsordning, som er omhandlet i artikel 13 i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik, og fra det forbud mod at anvende offentlige midler til at modernisere og forny flåden, som er omhandlet i Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet. Fristen for sådanne undtagelser var blevet forlænget ét år efter indgåelse af en politisk aftale i Rådet den 19. juni 2006 om Den Europæiske Fiskerifond. Imidlertid har den sene vedtagelse af Kommissionens retsakt, som bemyndigede de berørte medlemsstater til at yde statsstøtte, og skibsværfternes begrænsede kapacitet gjort det umuligt at overholde den i forordning (EF) nr. 639/2004 fastsatte frist på 31. december 2008 for tilgang til flåden for fiskerifartøjer, der modtager statsstøtte til fornyelse. Formålet med dette forslag er at forlænge denne frist ét år for at gøre det muligt for de berørte medlemsstater at drage fuld nytte af den aftale, som blev indgået i 2006. - Generel baggrund Den særlige ordning for forvaltning af flåder i Fællesskabets yderste periferi er en følge af den særlige strukturelle, sociale og økonomiske situation i disse regioner. Anerkendelse af de særlige forhold i regionerne i den yderste periferi er i overensstemmelse med traktatens artikel 299, stk. 2. - Gældende bestemmelser på det område, som forslaget vedrører Forvaltningen af fiskerflåder i regionerne i den yderste periferi er underlagt bestemmelserne i Rådets forordning (EF) nr. 639/2004 af 30. marts 2004 og Kommissionens forordning (EF) nr. 2104/2004 af 9. december 2004 om gennemførelsesbestemmelser til Rådets forordning (EF) nr. 639/2004. - Overensstemmelse med andre EU-politikker og -mål Ikke relevant. 2) HØRING AF INTERESSEREDE PARTER OG KONSEKVENSANALYSE - Høring af interesserede parter Kommissionens tjenestegrene er blevet opmærksom på problemet som følge af korrespondance mellem de berørte medlemsstater. 212 - Ekspertbistand Der har ikke været behov for bistand fra eksterne eksperter. - Konsekvensanalyse Som følge af forslagets meget begrænsede rækkevidde er en konsekvensanalyse ikke nødvendig. 3) FORSLAGETS RETLIGE ASPEKTER - Resumé af forslaget Udsættelse af fristen for tilgang til flåden af yderligere fiskerikapacitet, som er nødvendig for at forny eller modernisere fartøjer, der modtager offentlig støtte. - Retsgrundlag Traktatens artikel 37 og artikel 299, stk. 2. - Subsidiaritetsprincippet Forslaget vedrører et område, som hører ind under Fællesskabets enekompetence. Subsidiaritetsprincippet finder derfor ikke anvendelse. - Proportionalitetsprincippet Forslaget er i overensstemmelse med proportionalitetsprincippet af følgende årsager: Ikke relevant. - Reguleringsmiddel/reguleringsform Foreslået reguleringsmiddel: forordning om ændring af en eksisterende forordning. Andre retlige instrumenter vil ikke være hensigtsmæssige af følgende grunde: Ikke relevant. 4) BUDGETMÆSSIGE KONSEKVENSER Forslaget har ingen konsekvenser for Fællesskabets budget. 2008/0138 (CNS) Forslag til RÅDETS FORORDNING om ændring af Rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 37 og artikel 299, stk. 2, under henvisning til forslag fra Kommissionen[1] under henvisning til udtalelse fra Europa-Parlamentet[2], og ud fra følgende betragtninger: (1) Ifølge Rådets forordning (EF) nr. 639/2004 af 30. marts 2004 om forvaltning af fiskerflåder, der er registreret i regioner i Fællesskabets yderste periferi[3], kan der indrømmes undtagelser fra artikel 13 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[4]. I den pågældende artikel er der fastsat en generel ordning for forvaltning af tilgang til og afgang fra flåden. (2) I artikel 2, stk. 5, i forordning (EF) nr. 639/2004 fastsættes det, hvor længe undtagelsen fra tilgangs/afgangsordningen for fartøjer, der er blevet moderniseret ved hjælp af offentlig støtte, gælder. Oprindeligt skulle undtagelsen ophæves pr. 31. december 2007, men den blev forlænget til den 31. december 2008 efter indgåelse af en politisk aftale i Rådet den 19. juni 2006 om Den Europæiske Fiskerifond. (3) Den kommissionsretsakt, hvorved medlemsstaterne får mulighed for at yde statsstøtte[5], blev vedtaget senere end forventet. Eftersom de involverede skibsværfter har begrænset kapacitet, er det umuligt at gennemføre den politiske aftale indgået i Rådet den 19. juni 2006 fuldt ud, inden undtagelsen ophæves pr. 31. december 2008. (4) Derfor bør undtagelsen, jf. artikel 2, stk. 5, i forordning (EF) nr. 639/2004, forlænges med yderligere et år. (5) Forordning (EF) nr. 639/2004 bør derfor ændres i overensstemmelse hermed - UDSTEDT FØLGENDE FORORDNING: Artikel 1 I artikel 2, stk. 5, i forordning (EF) nr. 639/2004 ændres "den 31. december 2008" til "den 31. december 2009". Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende . Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand [1] EUT C , , s. . [2] EUT C , , s. . [3] EUT L 102 af 7.4.2004, s. 9. Senest ændret ved forordning (EF) nr. 1646/2006 (EUT L 309 af 9.11.2006, s. 1). [4] EFT L 358 af 31.12.2002, s. 59. Senest ændret ved forordning (EF) nr. 865/2007 (EUT L 192 af 24.7.2007, s. 1). [5] Retningslinjer for behandling af statsstøtte til fiskeri og akvakultur (EUT C 84 af 3.4.2008, s. 10).